A képen szöveg, clipart látható

Automatikusan generált leírás

A képen fekete, sötétség látható

Automatikusan generált leírás

Pályázat

Az ELTE TTK HÖK

Külügyi Mentorkoordinátor tisztségre

Tóth Katalin Zsófia

2023. június

**Bemutatkozás:**

Tóth Katalin Zsófia vagyok, biológia alapszakos hallgató az ELTE TTK-n. A tanulmányaim mellett a Kísérleti Orvostudományi Kutatóintézetben végzem TDK-s munkámat, a tavaszi szemeszter során lehetőségem volt részt venni az OTDK-n is.

**Tapasztalataim:**

Ez a ciklus lesz a harmadik, amit a HÖK-ben töltök képviselőként, továbbá háromszor voltam a bírálói brigád lelkes tagja, egyszer mentor, és tavaly október óta én töltöm be a Külügyi Mentorkoordinátor pozícióját.

**Motiváció és tervek:**

Mióta tisztségben vagyok nagyobb rálátást nyertem a külföldi hallgatók helyzetére, és sajnos minden egyes beszélgetésem a hallgatókkal csak újabb és újabb problémákra mutatott rá.

A hallgatók, akik mobilitási programmal érkeznek néha nem ismerik a saját mobilitási koordinátoraikat, problémájuk van az egyetem adminisztrációs rendszerével, az egészségügyet nehezen érik el a nyelvi akadályok miatt, az egyetemen lévő csak magyarnyelvű kiírások miatt elvesznek a kampuszon, valamint elszeparálva érzik magukat magyar társaiktól. Ezek olyan problémák, amik nekünk, magyar hallgatóknak fel sem tűnnek, de nekik nap mint nap meggyűlik velük a bajuk.

A tavalyi év során sikerült elérni, hogy a büfében legyenek angol nyelvű kiírások, ezért a nyáron szeretnék beszélni az épületfenntartóval, hogy milyen egyéb lehetőségeink lennének megkönnyíteni a hallgatók tájékozódását Lágymányoson. Az idei évben nagy hangsúlyt fektettünk arra, hogy a posztok, kiemelten az eseményeket érintőek, angolul is kimenjenek, valamint bekerüljenek a csoportokba, ezt továbbra is szeretném folytatni.

Párszor felmerült a külföldi hallgatók integrálása a HÖK döntéshozatali rendszerébe, ami problémákat vet fel az angol nyelv miatt. Mig Andrással már beszéltem párszor egy alternatív megoldáson, ami egy fórum lenne, ahol a külföldi hallgatók összeszedik a gondolataikat, tanácsaikat, kéréseiket, amik később tolmácsolva lennének a küldöttgyűlés felé. Remélem, megválasztásom esetén, hogy a külügyi mentorok segítségével meg tudjuk ezt valósítani.

Az Orientációs Napok késői időpontja is probléma, mivel már bőven a külföldi hallgatók megérkezése után van. Az ELTE minden évben kiad egy segédkönyvet a külföldi hallgatóknak, amit az Orientációs Napokon szoktak osztogatni, viszont ezzel nem könnyítik meg az első pár nap nehézségeit. Így szeretném azt elérni, hogy ennek a könyvnek a pdf verzióját már egy héttel az Orientációs Napok előtt elérhetővé tegyék, és ezt kiküldeni a hallgatóknak, hogy addig is elérhető legyen, így az alapvető dolgokról, mint BKV, könyvtárak, Questura stb., informáltak legyenek.

Ezenfelül szeretnék „gólya-mentor” találkozókat tartani augusztus végétől kezdve a külföldiekkel és MIS-mentorokkal, valamint meghívni minél több tisztségviselőt, hogy megismerjék a HÖK-öt, és motiváljuk őket arra, hogy merjenek hozzánk fordulni a problémáikkal, ötleteikkel.

Megválasztásom során a következő évben szerzett tapasztalatok alapján frissíteném és bővíteném a Külügyi Mentorkisokost.

A márciusban megtartott Heritage Night-ot szeretnénk megrendezni ősszel is, erről még tárgyalnunk kell az IK-val, illetve a TáTK-val.

Összegségében szeretném folytatni azt a munkát, amit 2022 októberében elkezdtemk, ezzel is segítve az integrálódását több száz külföldi hallgatónak.

Köszönöm, hogy elolvastad pályázatomat, bármi kérdésed van, keress bizalommal.

Budapest, 2023. 06. 04.

Tóth Katalin Zsófia

ELTE TTK HÖK

katazstth@student.elte.hu